Rikunarita-ORG/Wikinium huggingface dataset:
# ศิลปะสมถะ

**ศิลปะสมถะ** (อังกฤษ: *Arte Povera*) เป็นลักษณะงานศิลปะของศิลปะสมัยใหม่ คำว่า “Arte Povera” หรือ “ศิลปะสมถะ” เป็นคำที่เริ่มใช้กันขึ้นในอิตาลีในช่วงของความไม่สงบเมื่อปลายคริสต์ทศวรรษ 1960 เมื่อศิลปินเริ่มที่จะมีถือคติรุนแรงทางการเมือง ศิลปินเริ่มโจมตีคุณค่าของสถาบันทางการของรัฐบาล, อุตสาหกรรม และวัฒนธรรม หรือแม้แต่ตั้งข้อกังขาที่เป็นการแสดงออกของแต่ละบุคคลนั้นจะเป็นสิ่งที่มีเหตุผลทางจริยธรรมที่จะดำรงอยู่หรือไม่ นักวิพากษ์ศิลป์เจอร์มาโน เชลันท์จัดงานแสดงศิลปะสองครั้งในปี ค.ศ. 1967 และ ค.ศ. 1968 ตามด้วยหนังสืออันมีอิทธิพลชื่อ “Arte Povera” เพื่อเป็นเผยแพร่ความคิดของศิลปะปฏิรูป ที่แยกตัวจากกรอบประเพณีนิยมและมีพลังของโครงสร้าง และ ตลาดของศิลปะ แม้ว่าเชลันท์จะพยายามใช้ความหมายขององค์ประกอบของศิลปะดังกล่าวในการครอบคลุมศิลปะจากทั่วโลก แต่อันที่จริงแล้วเป็นคำที่มีความหมายเฉพาะอยู่แต่กับศิลปินชาวอิตาลีผู้โจมตีปรัชญาบรรษัทโดยการแสดงออกทางศิลปะที่ใช้วัสดุและลักษณะงานที่นอกกรอบของสิ่งที่เคยใช้และเคยสร้างกันมา

งานศิลปะแบบต่างๆ ที่มีตั้งแสดงให้ชมมากที่สุดของขบวนการศิลปะสมถะอยู่ที่พิพิธภัณฑ์ศิลปะลิกเตนสไตน์

## Artists

มิเคลอันเจโล พิสโตเลตโตเริ่มงานเขียนบนกระจกในปี ค.ศ. 1962 ที่เป็นงานศิลปะที่เชื่อมงานเขียนกับความเป็นจริงที่เปลี่ยนแปลงไปอยู่ตลอดเวลา ในปลายคริสต์ทศวรรษ 1960 พิสโตเลตโตก็เริ่มใช้เศษผ้าและประติมากรรมคลาสสิกที่พบทั่วไปในอิตาลีในการสร้างงานทั้งนี้ก็เพื่อที่จะทลายความแตกต่างของอันดับชั้นของศิลปะและสิ่งของที่หาได้ทั่วไป การใช้วัสดุที่ถูกทิ้งขว้างก็เป็นองค์ประกอบหนึ่งของการสร้างงานศิลปะสมถะ ในงาน “Muretto di straci” (ไทย: ผนังผ้าขี้ริ้ว) ที่สร้างในปี ค.ศ. 1967 พิสโตเลตโตสร้างพรมแขวนผนังอันงดงามแปลกตาจากอิฐธรรมดาที่ห่อด้วยเศษผ้าที่ทิ้งแล้ว

ศิลปินเช่นยานิส คูเนลลิส และ มาริโอ เมิร์ซพยายามที่จะให้งานศิลปะเป็นสิ่งที่ใกล้ความเป็นจริงมากขึ้น และแสดงความสัมพันธ์อย่างใกล้ชิดระหว่างตัวบุคคลกับธรรมชาติ

## ศิลปิน

* Giovanni Anselmo
* Alighiero Boetti
* Pier-Paolo Calzolari
* Rossella Cosentino
* Luciano Fabro
* Piero Gilardi
* Jannis Kounellis
* Ondrej Mares
* Mario Merz
* Marisa Merz
* Pino Pascali
* Giuseppe Penone
* Michelangelo Pistoletto
* John Roloff
* Gilberto Zorio

## อ้างอิง

* Christov-Bakargiev, Carolyn (Ed.). *Arte Povera*. London: Phaidon, 1999. (ISBN 0714834130)
* Flood, Richard, and Morris, Frances. *Zero to infinity: Arte povera 1962-1972*. London: Tate Publishing, 2001. (ISBN 093564069X, ISBN 9780935640694, ISBN 185437401X, ISBN 9781854374011)
* Lumley, Robert. *Arte Povera*. London: Tate Pub.; New York: Distributed in North America by Harry N. Abrams, 2004. (ISBN 1854375881, ISBN 9781854375889)

## ดูเพิ่ม

* นิทรรศการนานาชาติของความว่าง
* ศิลปะสมัยใหม่
* ศิลปะใต้ดิน
* ศิลปะคนนอก

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ ศิลปะสมถะ

* Fineberg, Jonathan, **Art Since 1940** Strategies of Being
* Arte Povera at Artcyclopedia
* Walker Art Museum exhibit, 2001-2002 เก็บถาวร 2009-07-14 ที่ เวย์แบ็กแมชชีน
# ภาพประกอบ

**ภาพประกอบ** (อังกฤษ: *illustration*) เป็นภาพที่เขียนขึ้นเพื่อบอกเล่าเรื่องราวหรือถ่ายทอดเหตุการณ์ต่าง ๆ ให้ผู้อื่นได้รับรู้โดยมีจุดมุ่งหมายให้สอดคล้องกับเรื่องราวนั้น ๆ และให้เกิดความเข้าใจที่ถูกต้อง อาจเป็นทั้งภาพประกอบเรื่องในหนังสือ พระคัมภีร์หรือภาพเขียนบนฝาผนังอาคาร สถาปัตยกรรมต่าง ๆ และรวมถึงภาพโฆษณาต่าง ๆ ด้วย

## ดูเพิ่ม

* การออกแบบกราฟิก
* จิตรกรภาพประกอบ
* จิตรกรรม
# ภาพยนตร์สารคดี

**ภาพยนตร์สารคดี** เป็น ภาพยนตร์ (ที่อาจจะออกอากาศทางโทรทัศน์) ที่ไม่ใช่เรื่องแต่งมีเจตนาเพื่อบันทึกในแง่มุมความเป็นจริง โดยมีจุดประสงค์หลักเพื่อสอน ให้ความรู้ หรือบันทึกข้อมูลทางประวัติศาสตร์

## ผลงานภาพยนตร์สารคดี

* กรุงเทพเมืองหลวงของเรา (249?)
* ฯพณฯ จอมพลสฤษดิ์ ธนะรัชต์ ล้มป่วย และอสัญกรรม (2505)
* เพลงเหย่อย (2507)
* ไม้สัก (2505)
* อนุทินวีรชน ๑๔ ตุลาคม ๒๕๑๖ (2517)
* การต่อสู้ของกรรมกรหญิงโรงงานฮาร่า (2518)
* ข้อเท็จจริงของเหตุการณ์ ๖ ตุลาคม พ.ศ. ๒๕๑๙ (2519)
* ภัยเขียว (GREEN MENACE : THE UNTOLD STORY OF GOLF) (2536)

## อ้างอิง
# โชตากง

**โชตากง** (อักษรโรมัน: shotacon; ショタコン (*shotakon*)) หรือมักย่อว่า **โชตะ** (ショタ) เป็นคำตลาดในภาษาญี่ปุ่น ย่อจากคำประสมว่า "โชตาโรคอมเพลกซ์" (shōtarō complex; 正太郎コンプレックス) แปลว่า ปมโชตาโร มีที่มาจากตัวละครชื่อ โชตาโร (正太郎) ในอนิเมะเรื่อง *เทตสึจิน หุ่นเหล็กหมายเลข 28 (Tetsujin 28-go)*

ภาพประกอบของตัวละครหญิงที่มีอายุมากกว่าที่ดึงดูดโชตะ ซึ่งเป็นลักษณะเฉพาะของโชะตะคอน
โชตากง หมายความว่า ความหลงใหลใน "หนุ่มน้อย" หรือบุคคลที่มีความหลงใหลเช่นนั้น ตรงกันข้ามกับโลลิคอน (lolicon) ซึ่งว่าด้วย "สาวน้อย" อนึ่ง คำโชตากงนี้ ภายนอกประเทศญี่ปุ่นยังใช้เรียกมังงะหรืออนิเมะซึ่งแสดงภาพตัวละครผู้ชายในวัยหนุ่มหรือก่อนเป็นหนุ่มไปในอิริยาบถเร้ากำหนัดหรือเชิงสังวาส ทั้งยังใช้หมายถึงตัวละครชายที่พ้นวัยหนุ่มแล้วแต่ยังมีรูปโฉมเยาว์วัยเหมือนหนุ่มอยู่ด้วย ในหมู่ผู้นิยมวัฒนธรรมญี่ปุ่น ทั้งที่เป็นชาวญี่ปุ่นเองและชาวประเทศอื่นนั้น งานประเภทโชตากงมีทั้งที่เร้ากำหนัดเพียงเล็กน้อย ที่ชวนรักใคร่ ที่ไม่เกี่ยวเนื่องกับกิจกรรมทางเพศโดยสิ้นเชิง ไปจนถึงที่แสดงความลามกอนาจารอย่างแจ้งชัด

เช่นเดียวกับโลลิคอน โชตากงนั้นสัมพันธ์กับทัศนคติเรื่องคาวาอี (kawaii, ความน่ารัก) และโมเอะ (moe, บุคลิกลักษณะน่ารัก อ่อนหวาน อ่อนวัย และชวนปกป้องดูแล) องค์ประกอบโชตากง เช่น ยาโออิ (yaoi, ชายรักร่วมเพศ) นั้น ค่อนข้างดาษดื่นในมังงะประเภทโชโจะ (shōjo, มังงะที่มีกลุ่มลูกค้าเป็นหญิงสาววัยรุ่น) เช่น เรื่อง *เลิฟเลส (Loveless)* ที่ว่าด้วยความสัมพันธ์เชิงสังวาสระหว่างเด็กชายอายุสิบสองปีกับผู้ชายอายุยี่สิบปี ส่วนมังงะประเภทเซเน็ง (seinen, มังงะที่มีกลุ่มลูกค้าเป็นชายหนุ่ม) โดยเฉพาะที่มีกลุ่มเป้าหมายเป็นโอตากุ (otaku, ผู้นิยมมังงะ อนิเมะ หรือวิดีโอเกมเป็นพิเศษ) นั้น บางคราวก็แสดงตัวละครชายวัยรุ่นไปในเชิงเร้ากามารมณ์แต่ไม่ลามกอนาจาร เช่น เรื่อง *ยูบิซากิมิลก์ที (Yubisaki Milk Tea)* ที่มีตัวเอกเป็นเด็กชายลักเพศอายุสิบหกปี

นักวิพากษ์วิจารณ์บางคนเห็นว่า งานประเภทโชตากงนั้นส่งผลให้เกิดการล่วงละเมิดทางเพศต่อเด็กขึ้นจริง ๆ ขณะที่นักวิจารณ์กลุ่มอื่น ๆ แย้งว่า ข้ออ้างดังกล่าวไม่มีพยานหลักฐานรองรับ และถึงมี ก็เป็นพยานหลักฐานที่บ่งชี้ไปในทางอื่นเสียมากกว่า

## อ้างอิง
# ซากึก

|  |
| --- |
| ซากึก |
| ยงอินเอ็มบีซีดราเมีย เป็นสถานที่ถ่ายทำละครโทรทัศน์หลายเรื่อง |
| ชื่อเกาหลี |
| ฮันกึล | 사극 |
| ฮันจา | 史劇 |
| อาร์อาร์ | *Sageuk* |
| เอ็มอาร์ | *Sagŭk* |

**ซากึก** (เกาหลี: 사쿠) ในภาษาเกาหลีหมายถึงละครอิงประวัติศาสตร์ รวมถึงละครพื้นบ้าน ภาพยนตร์ หรือซีรีส์ทางโทรทัศน์ ในภาษาอังกฤษ *ซากึก* มักหมายถึงภาพยนตร์และซีรีส์ทางโทรทัศน์อิงประวัติศาสตร์ (ของเกาหลีใต้) ในเกาหลีเหนือ ละครอิงประวัติศาสตร์ของเกาหลีใต้มักเรียกว่า *โกจ็อน ย็องฮวา* (เกาหลี: 고전영화)

## หมายเหตุ

## อ้างอิง

* "How Period Films Became the Hottest Trend in Korean Cinema in the 21st Century?". *Korean Film Biz Zone*. Korean Film Council. 2015-09-07. สืบค้นเมื่อ 2016-01-11.
* *K-Drama: A New TV Genre with Global Appeal*. KOCIS. 2011. ISBN 978-89-7375-167-9. คลังข้อมูลเก่าเก็บจากแหล่งเดิม (pdf)เมื่อ 2016-08-21. สืบค้นเมื่อ 2016-01-13.
* "Korea's fusion sageuk". Korea.net. 2012-03-12. สืบค้นเมื่อ 2016-01-11.
* Kim Mi-hyeon, บ.ก. (2007). *Korean cinema: from origins to renaissance* (pdf). CommBooks/KOBIZ.
* Darcy Pacquet. "A Short History of Korean Film". Koreanfilm.org. สืบค้นเมื่อ 2016-01-11.
* Lee Yong-cheol (2014-01-24). "The Secret of Period Drama". KOFIC. สืบค้นเมื่อ 2016-01-13.
* "사극" (ภาษาเกาหลี). Naver Dictionary. คลังข้อมูลเก่าเก็บจากแหล่งเดิมเมื่อ 2016-09-18. สืบค้นเมื่อ 2016-01-11.
* "영원한 제국 (Eternal Empire) and Chungmuro's Love-Hate for History". TwitchFilm. 2009. คลังข้อมูลเก่าเก็บจากแหล่งเดิมเมื่อ 2014-06-02. สืบค้นเมื่อ 2016-01-11.
* "Sageuk, Korea's 80 Year Long Love for History". YumCha/Yesasia. 2007-05-14. สืบค้นเมื่อ 2016-01-11.
# ภาพยนตร์สั้น

**ภาพยนตร์สั้น** (อังกฤษ: *Short film*, หรือเรียกสั้น ๆ ว่า Short) เป็นประเภทของภาพยนตร์อย่างหนึ่งที่เหมือนกับภาพยนตร์ทั่วไป ที่เล่าเรื่องด้วยภาพและเสียงเฉกเช่นภาพยนตร์ความยาวปกติ เพียงแต่ว่าเป็นการเล่าเรื่องประเด็นสั้น ๆ หรือประเด็นเดียวให้ได้ใจความ มาตรฐานของภาพยนตร์สั้น คือ มีความยาวเต็มที่ไม่เกิน 40 นาที

สำหรับในประเทศไทย ภาพยนตร์สั้นเรื่องแรกเกิดขึ้นในสมัยของรัชกาลที่ 5 เมื่อครั้งเสด็จประพาสยุโรป ความยาว 1 นาทีโดยช่างภาพของบริษัทลูมิแอร์ (Lumiere) ของฝรั่งเศส ผู้ผลิตและพัฒนากล้องถ่ายภาพยนตร์สำคัญรายหนึ่งของโลก

ปัจจุบัน ภาพยนตร์สั้นได้รับความสนใจและตื่นตัวอย่างมาก มีผู้สร้าง ผู้ผลิตหลายรายมากขึ้น และในการแจกรางวัลออสการ์ ครั้งที่ 80 ในปี ค.ศ. 2012 ที่เป็นการแจกรางวัลให้แก่ภาพยนตร์ในปี ค.ศ. 2011 ก็เป็นครั้งแรกด้วยที่มีการแจกรางวัลให้แก่ภาพยนตร์ประเภทนี้ด้วย โดยแบ่งออกเป็น 2 รางวัล คือ ภาพยนตร์สั้น (Live Action) และแอนิเมชั่นสั้น (Animated)

## ผลงานภาพยนตร์สั้น

* แหวนวิเศษ (2472)
* กระเทยเป็นเหตุ (2498)
* นิ้วเพชร (2501)
* แอก (251..)
* ! (อัศเจรีย์) (2520)
* ภาณายักษา (2535)
* ศีล ๔ (2540)
* คงกระพันชาติไทย (2541)
* น้ำใต้ท้องเรือ (2542)
* BUNZAI CHAIYO, EPISODE II : THE ADVENTURE OF IRON PUSSY (2542)
* บ้านสีชมพู (2543)
* กาล (2543)
* แหวน (2544)
* THE TREE (2545)
* A SHORT JOURNEY (2546)

## อ้างอิง

## แหล่งข้อมูลอื่น

* ชมรมภาพยนตร์สั้นประเทศไทย
* เว็บไซต์ภาพยนตร์สั้น (ในภาษาอังกฤษ)
# คุโรกาเนะ ไทป์95

| ไทป์ 95 "ยอนกิ" |
| --- |
| ทหารโซเวียตถ่ายรูปกับรถยนต์รุ่นไทป์ 95 ที่ถูกยึดมาได้ ภายหลังยุทธการที่ฮาลฮิน กอล |
| ภาพรวม |
| ผู้ผลิต | อุตสาหกรรมโตเกียวคุโรกาเนะ |
| เริ่มผลิต | 1936–1944 |
| ที่ผลิต | โอโมริ, โอตะ, โตเกียว, ญี่ปุ่น |
| ผู้ออกแบบ | Tetsuji Makita (蒔田鉄司) |
| ตัวถังและช่วงล่าง |
| ประเภท | All-terrain vehicle |
| ตัวถัง | 2-door roadster 2-door pickup truck 4-door phaeton |
| โครงสร้าง | Front-engine, four-wheel-drive layout |
| ระบบส่งกำลัง |
| เครื่องยนต์ | 1.2 L (prototype) 1.3 L 1.4 L air-cooled, OHV V-twin 2-cylinder engine |
| มิติ |
| ระยะฐานล้อ | 2,000 mm (78.7 in) |
| ความยาว | 3,600 mm (141.7 in) |
| ความกว้าง | 1,520 mm (59.8 in) |
| ความสูง | 1,680 mm (66.1 in) |
| น้ำหนัก | 1,100 kg (2,425.1 lb) |

**ไทป์ 95** เป็นรถยนต์ลาดตระเวนของญี่ปุ่นที่ถูกสร้างขึ้นโดยอุตสาหกรรมโตเกียวคุโรกาเนะ(東急くろがね工業, *Tōkyū Kurogane Kōgyō*) และถูกใช้งานในช่วงสงครามกับจีนและสงครามโลกครั้งที่สองในตะวันออก ระหว่างปี ค.ศ. 1936 และ ค.ศ. 1944 มีจำนวนประมาณ 4,700 คันที่ถูกสร้างขึ้น เป็นรถยนต์ลาดตะเวนที่ถูกออกแบบโดยสมบูรณ์เพียงคันเดียวที่เคยถูกใช้งานโดยกองทัพบกจักรวรรดิญี่ปุ่น ซึ่งมักจะใช้แต่รถยนต์พลเรือน ชื่อเล่นของมันคือ "ยอนกิ"(よんき) ในสนามรบ ทหารมักจะเรียกมันว่า "ดารุมะ" ตามสัญลักษณ์ทางพุทธศาสนาสำหรับความโชคดี
# เกมแรงกิงส์

เกมแรงกิงส์| ประเภท | เกม (สาขาของ ซีบีเอสอินเตอร์แอกทิฟ) |
| เจ้าของ | ซีบีเอสอินเตอร์แอกทิฟ |
| สร้างโดย | สกอตต์ เบดาร์ด |
| ยูอาร์แอล | GameRankings.com |
| เชิงพาณิชย์ | ใช่ |

**เกมแรงกิงส์** (อังกฤษ: *GameRankings*) เป็นเว็บไซต์รวมรวบคะแนนวิจารณ์จากแหล่งออนไลน์และออฟไลน์ เพื่อหาคะแนนเฉลี่ย เกมแรงกิงส์รวบรวมบทความมากกว่า 315,000 บทความที่เกี่ยวกับวิดีโอเกมมากกว่า 14,500 เกม เกมแรงกิงส์ เป็นของบริษัทซีบีเอสอินเตอร์แอกทิฟ มีเว็บไซต์ที่คล้าย ๆ กันได้แก่ เกมสแตตส์ เมทาคริติก (เป็นของซีบีเอสอินเตอร์แอกทิฟเช่นกัน) โมบีเกมส์ และท็อปเท็นรีวิวส์

เกมแรงกิงส์ปิดตัวลงในวันที่ 9 ธันวาคม 2019 โดยที่เจ้าหน้าที่และบทวิจารณ์เก่า ๆ ของเกมแรงกิงส์ถูกรวมเข้ากับเมทาคริติกซึ่งเป็นเว็บไซต์รวบรวมที่คล้ายกัน

## อ้างอิง
# เมโทรลิริกส์

เมโทรลิริกส์|  |
| ก่อตั้ง | ค.ศ. 2002 |
| ผู้ก่อตั้ง | Milun Tesovic, Alan Juristovski |
| สำนักงานใหญ่ | Vancouver, British Columbia Canada |
| บริการ | เนื้อเพลง |
| พนักงาน | 10+ |
| บริษัทแม่ | ซีบีเอสอินเทอร์แอกทีฟ  |
| เว็บไซต์ | metrolyrics.com |

**เมโทรลิริกส์** (อังกฤษ: *MetroLyrics*) เป็นเว็บไซต์เนื้อเพลง ที่ไว้สำหรับรวมรวบเนื้อเพลงโดยเฉพาะ ก่อตั้งขึ้นในปี ค.ศ. 2002 ฐานข้อมูลของเมโทรลิริกส์ประกอบด้วยเพลงมากกว่า 1 ล้านเพลง โดยศิลปินมากกว่า 16,000 ศิลปิน เมโทรลิริกส์ ได้เข้าเป็นหนึ่งในบริษัทแม่ ซีบีเอสอินเทอร์แอกทีฟ ในเดือนตุลาคม ค.ศ. 2011

## อ้างอิง

## แหล่งข้อมูลอื่น

* เว็บไซต์ทางการ
# เซเวนเน็ตเวิร์ก

เซเวนเน็ตเวิร์ก| ตราสัญลักษณ์ที่ใช้ตั้งแต่ ค.ศ. 1999 |
| รูปแบบ | เครือข่ายโทรทัศน์ฟรีทูแอร์ |
| ประเทศ | ออสเตรเลีย |
| พื้นที่แพร่ภาพ | * ซิดนีย์
* เมลเบิร์น
* บริสเบน
* แอดิเลด
* เพิร์ท
* แทสเมเนีย
* ดาร์วิน
* พื้นที่ควีนส์แลนด์
* นิวเซาท์เวลส์ตอนเหนือและโกลด์โคสต์
* นิวเซาท์เวลส์ตอนใต้และออสเตรเลียนแคพิทอลเทร์ริทอรี
* พื้นที่วิกตอเรีย
* มิลดิวรา
* อ่าวสเปนเซอร์และโบรเคินฮิลล์
* พื้นที่ห่างไกลตอนกลางและภาคตะวันออกของออสเตรเลีย
* ภาคตะวันตกของออสเตรเลีย
 |
| บริษัทในเครือ | * วินเทเลวิชัน
	+ (กริฟฟิท
	+ ฝั่งตะวันออกของรัฐเซาท์ออสเตรเลีย)
 |
| สำนักงานใหญ่ | 8 เซนทรัลแอฟเวอนิว
เอฟเวอลี รัฐนิวเซาท์เวลส์ |
| แบบรายการ |
| ภาษา | อังกฤษ |
| ระบบภาพ | 1080i เอชดีทีวี (ปรับลดเป็น 576i สำหรับฟีดความละเอียดมาตรฐาน) |
| ความเป็นเจ้าของ |
| เจ้าของ | เซเวนเวสต์มีเดีย |
| ช่องรอง | 7เอชดี 7ทู 7เมต 7ฟลิกซ์ 7บราโว ทีวีเอสเอ็น เรซิง.คอม |
| ประวัติ |
| เริ่มออกอากาศ | 4 พฤศจิกายน 1956 (1956-11-04) |
| ชื่อเดิม | ออสเตรเลียนเทเลวิชันเน็ตเวิร์ก (1963–1970, 1987–1991) เน็ตเวิร์ก 7 (1970–1984) |
| ลิงก์ |
| เว็บไซต์ | 7plus.com.au |
| ออกอากาศ |
|  |
| ภาคพื้นดิน |
| เอทีเอ็น ซิดนีย์ (DVB-T 64-QAM) | 1312 @ 6 (177.5 MHz) |
| เอชเอสวี เมลเบิร์น (DVB-T 64-QAM) | 1328 @ 6 (177.5 MHz) |
| บีทีคิว บริสเบน/โกลด์โคสต์ (DVB-T 64-QAM) | 1344 @ 6 (177.5 MHz) |
| เอสเอเอส แอดิเลด (DVB-T 64-QAM) | 1360 @ 6 (177.5 MHz) |
| ทีวีดับเบิลยู เพิร์ท/แมนดูร่าห์ (DVB-T 64-QAM) | 1376 @ 6 (177.5 MHz) |
| ฟรีวิวเซเวนเขตมหานคร, คิวแอลดี, แทสเมเนีย, ดาร์วินและพื้นที่ห่างไกล (ช่องสัญญาณจำลอง) | 7/71 |
| ฟรีวิวเซเวนเขตภูมิภาค (ช่องสัญญาณจำลอง) | 6/61 |
| ฟรีวิว 7เอชดี (ช่องสัญญาณจำลอง) | 70/60 |
| สื่อสตรีมมิง |
| 7plus
(เฉพาะออสเตรเลียเท่านั้น) |
|  |

**เซเวนเน็ตเวิร์ก** (อังกฤษ: *Seven Network*) เป็นเครือข่ายโทรทัศน์ฟรีทูแอร์เชิงพาณิชย์ของออสเตรเลีย มีเจ้าของคือเซเวนเวสต์มีเดียลิมิเต็ด และเป็นหนึ่งในห้าเครือข่ายโทรทัศน์ฟรีทูแอร์หลักของออสเตรเลีย มีสำนักงานใหญ่ของเครือข่ายตั้งอยู่ที่ซิดนีย์

ในปี ค.ศ. 2014 เซเวนเน็ตเวิร์กเป็นเครือข่ายที่ใหญ่เป็นอันดับสองของประเทศในเรื่องการเข้าถึงประชากร เซเวนเน็ตเวิร์กออกอากาศรายการประเภทสารคดีมากมาย เช่น การออกอากาศข่าว (เซเวนนิวส์) และรายการกีฬา รวมถึงรายการประเภทบันเทิงคดี

ในปี ค.ศ. 2024 เซเวนเน็ตเวิร์กเป็นเครือข่ายโทรทัศน์ที่ได้อันดับสูงสุดในระดับชาติออสเตรเลีย แซงหน้าไนน์เน็ตเวิร์ก เอบีซีทีวี เน็ตเวิร์คเท็น และเอสบีเอส

## อ้างอิง
# ปฏิบัติการข่าวสาร

ไอโอในการควบคุมสื่อเพื่อสร้างความั่นคงทางการเมือง
**ปฏิบัติการข่าวสาร** (อังกฤษ: Information Operations หรือ IO, ไทยมักเรียกว่า “ไอโอ”) คือ การดำเนินการเชิงยุทธศาสตร์ที่ใช้ข้อมูล ข่าวสาร สื่อ และเทคโนโลยีสารสนเทศ เพื่อมีอิทธิพลต่อการรับรู้ ทัศนคติ การตัดสินใจ และพฤติกรรมของกลุ่มเป้าหมาย ทั้งในบริบททางทหาร ความมั่นคง การเมือง และสังคมดิจิทัล

ในบริบทของประเทศไทย คำว่า “ไอโอ” มักถูกใช้กล่าวถึงการรณรงค์หรือปฏิบัติการในสื่อสังคมออนไลน์ที่มีเป้าหมายทางการเมืองหรือความมั่นคง เช่น การสร้างกระแสความคิดเห็น การตอบโต้ข้อมูลข่าวสาร หรือการลดทอนความน่าเชื่อถือของฝ่ายตรงข้าม

หลักการในการทำงานของ IO คือการหาจุดสนใจร่วมของผู้ใช้สื่อ แล้วสร้างคำค้นหรือคีย์เวิร์ด (Keyword) ที่เป็นจุดอ่อนของฝ่ายตรงข้าม และใช้คำค้นเดิมในการพัฒนาชุดความคิด

## ที่มา

แนวคิดของปฏิบัติการข่าวสาร เริ่มต้นจากสมในกองทัพสหรัฐอเมริกามีจุดเริ่มต้นตั้งแต่สงครามโลกครั้งที่สอง โดยเฉพาะการปฏิบัติการลวงของหน่วย 23rd Headquarters Special Troops หรือ “Ghost Army” ที่ใช้ยุทโธปกรณ์ปลอมและสัญญาณวิทยุหลอกลวงกองกำลังฝ่ายตรงข้ามในยุโรป ขณะเดียวกัน กองทัพเรือสหรัฐเริ่มพัฒนาสงครามอิเล็กทรอนิกส์ เช่น การติดตั้งเครื่องรบกวนเรดาร์ในอากาศยานแบบ TBM Avenger เพื่อรับมือระบบตรวจการณ์ของญี่ปุ่น

ในช่วงสงครามเกาหลีและสงครามเวียดนาม สหรัฐอเมริกาใช้เครื่องมือด้านสงครามจิตวิทยา การโปรยใบปลิว และการรบกวนสัญญาณเรดาร์อย่างต่อเนื่อง แม้จะยังไม่ถูกบูรณาการภายใต้กรอบแนวคิดเดียวกัน การพัฒนาเชิงหลักนิยมเริ่มชัดเจนในทศวรรษ 1990 ผ่านแนวคิด Command and Control Warfare (C2W) ซึ่งมุ่งโจมตีและปกป้องระบบการบังคับบัญชาและการตัดสินใจ

ต่อมาในปี ค.ศ. 1996 กระทรวงกลาโหมสหรัฐได้กำหนดกรอบปฏิบัติการข่าวสาร อย่างเป็นทางการผ่านคำสั่งระดับกระทรวง ส่งผลให้เหล่าทัพพัฒนาหลักนิยม การฝึก และหน่วยเฉพาะด้าน เช่น การจัดตั้ง 1st Information Operations Command ของกองทัพบก ซึ่งถือเป็นการวางรากฐานของ IO ในรูปแบบสมัยใหม่ และสะท้อนการเปลี่ยนผ่านจากการใช้เครื่องมือด้านข้อมูลแบบแยกส่วน สู่การบูรณาการเชิงยุทธศาสตร์ครบวงจร

## อ้างอิง
# ออสติน

| ออสติน |
| --- |
| เมือง |
|  |
| สมญา: Live Music Capital of the World, The ATX, City of the Violet Crown |
| ตำแหน่งเมืองออสตินในรัฐเท็กซัส |
| ประเทศ | สหรัฐอเมริกา |
| รัฐ | เท็กซัส |
| เคาน์ตี้ | ทราวิส วิลเลียมสัน เฮยส์ |
| ก่อตั้ง | พ.ศ. 2378 |
| เข้าร่วม | 27 ธันวาคม พ.ศ. 2382 |
| การปกครอง |
|  • ประเภท | Manager-Council |
|  • นายกเทศมนตรี | Will Wynn |
|  • City Manager | Marc Ott |
| พื้นที่ |
|  • เมือง | 767.28 ตร.กม. (296.25 ตร.ไมล์) |
|  • พื้นดิน | 651.4 ตร.กม. (251.5 ตร.ไมล์) |
|  • พื้นน้ำ | 17.9 ตร.กม. (6.9 ตร.ไมล์) |
|  • รวมปริมณฑล | 11,099.91 ตร.กม. (4,285.70 ตร.ไมล์) |
| ความสูง | 149 เมตร (489 ฟุต) |
| ประชากร (2007) |
|  • เมือง | 743,074 (16th) คน |
|  • ความหนาแน่น | 925.21 คน/ตร.กม. (2,396.3 คน/ตร.ไมล์) |
|  • ปริมณฑล | 1,598,161 คน |
|  • Demonym | Austinite |
| เขตเวลา | UTC-6 (CST) |
|  • ฤดูร้อน (เวลาออมแสง) | UTC-5 (CDT) |
| ZIP code | 78701-78705, 78708-78739, 78741-78742, 78744-78769 |
| รหัสพื้นที่ | 512 |
| FIPS code | 48-05000 |
| GNIS feature ID | 1384879 |
| เว็บไซต์ | www.ci.austin.tx.us |

**ออสติน** (อังกฤษ : Austin) เป็นเมืองหลวงของรัฐเท็กซัส ประเทศสหรัฐอเมริกา ตั้งอยู่ในเคาน์ตี้ทราวิส เป็นเมืองที่ใหญ่เป็นอันดับที่ 4 ของเท็กซัส และเป็นอันดับที่ 16 ของประเทศ ในปี 2550 มีประชากร 743,074 คน

## อ้างอิง

## แหล่งข้อมูลอื่น

* เว็บไซต์เมืองออสติน
* Austin Convention & Visitors Bureau
* หอการค้าออสติน
* ภาพถ่ายประวัติศาสตร์จากศูนย์ประวัติศาสตร์เมืองออสติน, โดย Portal to Texas History
* Population Estimates for Metropolitan, Micropolitan, and Combined Statistical Areas
# หน่วยจู่โจมกองทัพบกสหรัฐ

| หน่วยจู่โจมกองทัพบกสหรัฐ |
| --- |
| United States Army Rangers |
|  |
| สถาปนา | 1942–ปัจจุบัน |
| ประเทศ |  สหรัฐอเมริกา |
| รับใช้ | สหรัฐอเมริกา |
| เหล่า |  กองทัพบกสหรัฐ |
| รูปแบบ | ทหารราบเบา |
| บทบาท | ปฏิบัติการพิเศษ |
| กำลังรบ | กำลังพลที่ได้รับอนุญาต 3,623 นาย:
* กำลังพลฝ่ายทหาร 3,566 คน
* กำลังพลฝ่ายพลเรือน 57 คน
 |
| กองบัญชาการ | Fort Benning, Georgia Fort Lewis, Washington Hunter Army Airfield, Georgia |
| คำขวัญ | *Sua Sponte* (Of Their Own Accord): (75th Ranger Regiment) *Rangers Lead the Way*: (Army Ranger-qualified soldiers) |
| ปฏิบัติการสำคัญ | American Revolutionary War War of 1812 Black Hawk War Civil War World War I World War II Korean War Vietnam War Operation Eagle Claw Grenada Panama Gulf War Operation Gothic Serpent Kosovo War Iraq War War in Afghanistan |

**หน่วยจู่โจมกองทัพบกสหรัฐ** (อังกฤษ: *United States Army Rangers*) หรือทับศัพท์ว่า **เรนเจอร์** เป็นรูปขบวนทหารวางกำลังเร็วหัวกะทิของกองทัพบกสหรัฐ ซึ่งรับราชการในหน่วยจู่โจมกองทัพบกสหรัฐที่กำหนดหรือผู้สำเร็จการศึกษาจากโรงเรียนหน่วยจู่โจมกองทัพบกสหรัฐ คำว่า "เรนเจอร์" ใช้อย่างไม่เป็นทางการในบริบททางทหารตั้งแต่ต้นคริสต์ศตวรรษที่ 17 กองร้อยทหารกองแรกที่เข้าประจำการเป็นหน่วยจู่โจมได้แก่ทหารอังกฤษที่สู้รบในสงครามพระเจ้าฟิลิป (ปี 1676) และนับแต่นั้น คำนี้ได้มาใช้อย่างเป็นทางการทั่วไปในสงครามฝรั่งเศสและอินเดียน มีกองร้อยทหารอเมริกาที่เรียกหน่วยจู่โจมอย่างเป็นทางการนับแต่การปฏิวัติอเมริกา

กรมทหารจู่โจมที่ 75 (75th Ranger Regiment) เป็นรูปขบวนรบทหารราบเบาส่งทางอากาศหัวกะทิในกองบัญชาการปฏิบัติการพิเศษกองทัพบกสหรัฐ (United States Army Special Operations Command) มีการวางกำลังทหารหกกองพันแห่งหน่วยจู่โจมสมัยใหม่ในสงครามในประเทศเกาหลี เวียดนาม อัฟกานิสถานและอิรัก และเห็นการปฏิบัติในความขัดแย้งหลายครั้ง เช่น ในประเทศปานามาและเกรนาดา กรมทหารจู่โจมมีรากเหง้ามาจากสามในหกกองพันที่ตั้งขึ้นในสมัยสงครามโลกครั้งที่สอง และหน่วยผสมที่ 5307 (ชั่วคราว) ที่เรียก "นักปล้นสะดมของเมอร์ริล" (Merrill's Marauders) แล้วเปลี่ยนชื่อใหม่เป็นกองพันทหารราบที่ 475 และกองพันทหารราบที่ 75 ตามลำดับ

กองพลน้อยฝึกหน่วยจู่โจม (Ranger Training Brigade) ซึ่งมีสำนักงานใหญ่ในป้อมเบนนิง เป็นองค์การภายใต้กองบัญชาการฝึกและหลักนิยมของกองทัพบกสหรัฐ และแยกจากกรมทหารจู่โจมที่ 75 หน่วยจู่โจมรับราชการในหลายรูปนับแต่สงครามโลกครั้งที่สอง กองพลน้อยฝึกหน่วยจู่โจมบริหารโรงเรียนทหารจู่โจม ซึ่งทหารต้องสำเร็จการศึกษาอย่างน่าพอใจจากโรงเรียนดังกล่าวก่อนที่จะมีคุณสมบัติหน่วยจู่โจมและสามารถใส่เครื่องหมายจู่โจม

## อ้างอิง
# ประเมินผล

**ประเมินผล** หรือมักเรียก "การติดตามประเมินผล" เป็นกระบวนการดำเนินงานด้านการกำกับควบคุม เพื่อติดตามความก้าวหน้าของภารกิจและหรือประเมินว่าภารกิจสำเร็จตามวัตถุประสงค์ที่กำหนดไว้หรือไม่ การติดตามประเมินผล โดยปกติจะต้องกำหนดดัชนีการติดตามประเมินผลเพื่อเป็นเกณท์ในการพิเคราะห์ว่าสถานการณ์ที่ตรวจสอบวัดได้นั้นบรรลุหรือไม่บรรลุเมื่อเทียบกับเกณท์หรือดัชนีที่กำหนดประโยชน์ของการติดตามประเมินผลไม่เพียงแต่ช่วยให้ทราบความก้าวหน้า และหรือความล้าหลังของการดำเนินการ โดยใช้ดัชนีประเมินว่าการดำเนินการไก้ลถึงเป้าหมายที่กำหนดแค่ไหนเพียงไรแล้ว ยังสามารถช่วยให้วิเคราะห์เพิ่มเติมให้ทราบปัจจัยเหตุแห่งความสำเร็จและความล้มเหลวดังกล่าวได้ ทำให้เกิดประโยชน์ในการปรับปรุงแนวทางดำเนินการต่อไปได้
# บิตทอร์เรนต์

โลโกบิตทอร์เรนต์
**บิตทอร์เรนต์** (อังกฤษ: *BitTorrent*) เป็นโพรโทคอลรูปแบบ peer-to-peer ในการแลกเปลี่ยนข้อมูลระหว่างเครื่องคอมพิวเตอร์ด้วยกันโดยตรง ผ่านเครือข่ายอินเทอร์เน็ต โดยมีต้นกำเนิดมาจากความคิดของนายแบรม โคเฮน (Bram Cohen) ที่ต้องการให้การส่งผ่านข้อมูลสามารถอำนวยประโยชน์ได้ทั้งขาเข้าและขาออก ซึ่งเขาเริ่มพัฒนามันขึ้นมาตั้งแต่เดือน เมษายน ค.ศ. 2001

## หลักการทำงานของโปรแกรมบิตทอร์เรนต์

ในภาพนี้ แถบสีภายใต้เครื่องลูกข่ายทั้งหมดแสดงถึงชิ้นส่วนของไฟล์ หลังจากชิ้นส่วนของไฟล์ได้ถูกส่งจากคอมพิวเตอร์เครื่องหนึ่งแล้วไปยังอีกเครื่องแล้ว ชิ้นส่วนไฟล์นั้นก็จะถูกส่งต่อไปเรื่อย ๆ จนครบทุกเครื่อง ดังนั้นผู้ส่งไฟล์ต้นฉบับมีหน้าที่เพียงส่งสำเนาของไฟล์เพียงฉบับเดียวเพื่อให้เครื่องลูกข่ายได้รับสำเนาของไฟล์ทั้งหมดเครือข่ายของการใช้โปรแกรมบิตทอร์เรนต์นั้นเป็นลักษณะ **โยงใยถึงกันหมด** ทุกเครื่องคอมพิวเตอร์สามารถรับส่งไฟล์ถึงกันได้ตลอดเวลา ซึ่งทุกเครื่อง **จะเป็นทั้งผู้รับและผู้ให้**

เมื่อไฟล์เริ่มต้นเผยแพร่มาจากคอมพิวเตอร์เครื่องหนึ่ง เครื่องอื่น ๆ ที่ต้องการไฟล์ (หรือผู้ที่รอโหลดอยู่นั่นเอง) ก็จะค่อย ๆ ได้รับชิ้นส่วนไฟล์ไปทีละชิ้นทีละชิ้น **แบบสุ่ม** เหมือนภาพต่อจิ๊กซอว์

ทันทีที่ได้รับชิ้นส่วนไฟล์มา คอมพิวเตอร์เครื่องนั้นก็สามารถส่งต่อชิ้นส่วนไฟล์ที่ได้รับมาแล้วให้เครื่องอื่นที่ยังไม่มีได้ทันที ไม่ต้องรอให้ตัวเองได้ชิ้นส่วนไฟล์จนครบ 100% เป็นลักษณะของการ **เติมเต็มให้กัน** ชิ้นส่วนไฟล์ตรงไหนที่ขาดไป สุดท้ายแล้วก็จะได้รับมาจากคอมพิวเตอร์เครื่องใดเครื่องหนึ่งในเครือข่ายในที่สุด ด้วยสาเหตุนี้เอง โปรแกรมบิตทอร์เรนต์จึงสามารถทำให้การส่งผ่านข้อมูลสามารถอำนวยประโยชน์ได้ทั้งขาเข้าและขาออก

## การใช้งาน

ก่อนการใช้งานต้องมีโปรแกรมที่เรียกว่า ทอร์เร็นต์ไคลเอนต์ก่อน หลังจากนั้นจึงจะสามารถไปดาวน์โหลดไฟล์จากเว็บไซต์บิตทอร์เรนต์ต่าง ๆ ได้ โดยในปัจจุบันเว็บไซต์บิตทอร์เรนต์ มี 2 ประเภท คือ บิตทอร์เรนต์เปิด และ บิตทอร์เรนต์ปิด

* บิตทอร์เรนต์เปิด - คือเว็บไซต์บิตทอร์เรนต์ ที่บุคคลทั่วไปทั่วไปหรือสมาชิกที่ผ่านเข้าไปสามารถดาวน์โหลดไฟล์ได้ โดยไม่มีเงื่อนไขและไม่จำเป็นต้องเป็นสมาชิกที่เว็บไซต์นั้น ๆ
* บิตทอร์เรนต์ปิด - คือเว็บไซต์บิตทอร์เรนต์ ที่บุคคลทั่วไปไม่สามารถเข้าไปดาวน์โหลดไฟล์ได้ โดยจะต้องเป็นสมาชิกก่อนเท่านั้น และในบางเว็บไซต์จะไม่สามารถดาวน์โหลดไฟล์ได้ ถ้าสมาชิกยังไม่ได้อัปโหลด โดยจะมีการคำนวณ ปริมาณการอัปโหลดต่อดาวน์โหลดเป็น Ratio โดยแต่ละเว็บไซต์จะกำหนด Ratio ขั้นต่ำในการดาวน์โหลดไฟล์แตกต่างกัน

## รายชื่อทอร์เร็นต์ไคลเอนต์

โปรแกรมทอร์เร็นต์ไคลเอนต์มีอยู่มากมายหลายโปรแกรมหลายแพลตฟอร์มดังนี้

* ABC (Yet Another Bittorrent Client, ไมโครซอฟท์วินโดวส์, ลินุกซ์)
* Azureus (หลายระบบปฏิบัติการด้วยภาษาจาวา)
* BitComet (ไมโครซอฟท์วินโดวส์)
* BitLord (ไมโครซอฟท์วินโดวส์)
* BitTornado (ลินุกซ์, บีเอสดี, แมคโอเอสเท็น, ไมโครซอฟท์วินโดวส์ ฯลฯ)
* BitTorrent (ลินุกซ์, แมคโอเอสเท็น, ไมโครซอฟท์วินโดวส์)
* Burst! (ไมโครซอฟท์วินโดวส์)
* eXeem™ (ไมโครซอฟท์วินโดวส์)
* FlashGet (ไมโครซอฟท์วินโดวส์)
* KTorrent (ลินุกซ์)
* MLDonkey (ลินุกซ์, ไมโครซอฟท์วินโดวส์, แมคโอเอสเท็น, บีเอสดี ฯลฯ)
* Shareaza (ไมโครซอฟท์วินโดวส์)
* Tomato Torrent (แมคโอเอส)
* Ziptorrent (ไมโครซอฟท์วินโดวส์)
* µTorrent (ไมโครซอฟท์วินโดวส์, แมคโอเอสเท็น)

## อ้างอิง

* The BitTorrent Effect

## แหล่งข้อมูลอื่น

* เว็บไซต์บิตทอร์เรนต์
* รวมเว็บไซต์เกี่ยวกับข้องกับบิตทอร์เรนต์ เก็บถาวร 2006-06-13 ที่ เวย์แบ็กแมชชีน
# กูเกิล ดูเดิล

ดูเดิลฉลองครบรอบ 1,000 ปีของเมืองยาโรสลาฟล์ ประเทศรัสเซีย
**กูเกิล ดูเดิล** (อังกฤษ: *Google Doodle*) เป็นการปรับเปลี่ยนชั่วคราวบนหน้าโฮมเพจของกูเกิล เพื่อร่วมเฉลิมฉลองหรือรำลึกถึงเหตุการณ์ เทศกาลหรือวันคล้ายวันเกิดของบุคคลสำคัญต่าง ๆ ดูเดิลแรกถูกออกแบบโดย 2 ผู้ก่อตั้งบริษัทกูเกิลคือ แลร์รี เพจและเซอร์เกย์ บริน เมื่อพวกเขาเข้าร่วมเทศกาลเบิร์นนิงแมน (Burning Man) ในปี ค.ศ. 1998 ดูเดิลต่อ ๆ มาส่วนใหญ่เป็นผลงานของเดนนิส ฮวาง (Dennis Hwang) และทีมงานที่เรียกตัวเองว่า "ดูเดลอส์" (Doodlers) ในช่วงแรก ดูเดิลจะเป็นเพียงภาพนิ่ง จนกระทั่งในปี ค.ศ. 2010 ดูเดิลที่รำลึกถึงวันคล้ายวันเกิดของไอแซก นิวตัน ก็เป็นดูเดิลแรกที่เป็นแอนิเมชัน หลังจากนั้นไม่นาน ดูเดิลที่เฉลิมฉลองในโอกาสครบรอบ 30 ปีของเกม *แพ็ก-แมน* ก็เป็นดูเดิลแรกที่เป็นแบบมีปฏิสัมพันธ์ (interactive) กับผู้ใช้

นอกจากนี้ กูเกิลยังจัดงาน "Doodle 4 Google" ซึ่งเป็นงานประกวดดูเดิลของนักเรียนในแต่ละประเทศ รวมถึงประเทศไทยด้วย และผลงานที่ชนะเลิศจะได้รับการแสดงบนหน้าโฮมเพจของกูเกิลในประเทศนั้น ๆ

## ดูเพิ่ม

* รายชื่อคนไทยที่ปรากฎในกูเกิลดูเดิล

## อ้างอิง

## แหล่งข้อมูลอื่น

* เว็บไซต์ทางการ
* กูเกิล ดูเดิล -- เกี่ยวกับ
* เกม "แพ็ก-แมน" บนดูเดิลครบรอบ 30 ปี